b'\n_START_ARTICLE_\nKiril Pej\xc4\x8dinovi\xc4\x87\n_START_PARAGRAPH_\nKiril Pej\xc4\x8dinovi\xc4\x87 (makedonski: \xd0\x9a\xd0\xb8\xd1\x80\xd0\xb8\xd0\xbb \xd0\x9f\xd0\xb5\xd1\x98\xd1\x87\xd0\xb8\xd0\xbd\xd0\xbe\xd0\xb2\xd0\xb8\xd1\x9c, bugarski: \xd0\x9a\xd0\xb8\xd1\x80\xd0\xb8\xd0\xbb \xd0\x9f\xd0\xb5\xd0\xb9\xd1\x87\xd0\xb8\xd0\xbd\xd0\xbe\xd0\xb2\xd0\xb8\xd1\x87) ( selo Tearce kod Tetova, Osmansko carstvo oko 1771 - Le\xc5\xa1o\xc4\x8dki manastir kod Tetova, Osmansko carstvo 1845.) _NEWLINE_Kiril Pej\xc4\x8dinovi\xc4\x87 \xc4\x8ditav svoj \xc5\xbeivot proveo je kao monah, u raznim manastirima. Ono \xc5\xa1to ga izdvaja od drugih monaha svoga doba je njegov knji\xc5\xbeevno - prosvjetiteljski rad. On je jedan  od prvih pisaca uz Joakima Kr\xc4\x8devskog, na govornom narodnom jeziku, a ne na crkvenoslavenskom (ili staroslavenskom) \xc5\xa1to je bila dotada\xc5\xa1nja praksa._NEWLINE__NEWLINE_Kiril Pej\xc4\x8dinovi\xc4\x87 je danas to\xc4\x8dka velikih prijepora, \xc4\x8diji je on pisac bio - Bugari ga dr\xc5\xbee i slave kao svoga, isto tako i Makedonci. Istina je me\xc4\x91utim negdje dalje, jezik kojim je on pisao daleko je od dana\xc5\xa1njih standarnog bugarskog i makedonskog, on je u skladu sa svojim skromnim obrazovanjem, jednostavno pisao kako je mogao i umio, nastoje\xc4\x87i uhvatiti jezik svoje okoline.\n_START_SECTION_\nMladost i \xc5\xa1kolovanje na Atosu\n_START_PARAGRAPH_\nPej\xc4\x8dinovi\xc4\x87 je ro\xc4\x91en u Polo\xc5\xa1koj kotlini u selu Tearce blizu  Tetova, u tada\xc5\xa1njem Osmansko carstvo (danas Sjeverna Makedonija). _NEWLINE_Ni dan danas se ne zna pravo svjetovno ime Kirila. Iz poeme, koju si je dao uklesati na vlastiti grob, znamo da je osnovno obrazovanje dobio u okviru manastirske \xc5\xa1kole u Le\xc5\xa1o\xc4\x8dkom manastiru pored  Tetova._NEWLINE_Pretpostavlja se da je daljnje \xc5\xa1kolovanje dobio u manastiru sv. Jovan Bigorski kod Debra. _NEWLINE_Kirilov otac Pej\xc4\x8din, rasprodao je sav svoj imetak u selu Tearce, i zajedno sa sinom i bratom  oti\xc5\xa1ao u manastir Hilandar na Svetu goru Atos, koji je u to vrijeme bio pod velikim utjecajem bugarskih monaha. Tu su se sva trojica zaredili, otac Pej\xc4\x8din dobio je redovni\xc4\x8dko ime Pimen, njegov brat postao je - Dalmant, a sin - Kiril. Nakon toga Kiril se vratio u Tetovo, od tamo je poslan u Ki\xc4\x8devo u manastir sv. Bogorodica, u ovom manastiru je postao Jeromonah.\n_START_SECTION_\nKiril kao iguman Markovog manastira kod Skoplja\n_START_PARAGRAPH_\nOd 1801 godine Pej\xc4\x8dinovi\xc4\x87 je iguman u Markovu manastiru sv. Dimitra Solunskog blizu Skopja. Prije Pej\xc4\x8dinovi\xc4\x87eva dolaska manastir je bio u bijednim prilikama, ve\xc4\x87ina manastirskih zgrada , osim crkve, bile su ru\xc5\xa1evine. Za njegove uprave koja je trajala skoro 17 godina, sve do 1898 godine, Kiril je kao upravitelj manastira poduzeo je ozbiljne mjere da ozdravi \xc5\xbeivot u manastiru. Uspio ga je obnoviti, i pove\xc4\x87ati biblioteku._NEWLINE_U ovom manastiru napisao je svoje najpoznatije djelo, Kniga sija zovomaja ogledalo, - kra\xc4\x87e Ogledalo, koja je otisnuta 1816 godine u Budimpe\xc5\xa1ti.\n_START_SECTION_\nRadovi\n_START_PARAGRAPH_\nKiril Pej\xc4\x8dinovi\xc4\x87 napisao je tri knjige za svog \xc5\xbeivota, dvije je uspio otisnuti a tre\xc4\x87a mu je ostala u rukopisu \xc5\xbditie i slu\xc5\xbeba na car Lazar, sve tri bile su religioznog sadr\xc5\xbeaja.\n_START_SECTION_\nOgledalo\n_START_PARAGRAPH_\nOgledalo je zbirka religijskih molitvi i naputaka. Na ovitku knjige stoji da je napisana modernim bugarskim jezikom iz Donje Mezije\xc2\xa0? (\'\xd0\xbf\xd1\x80\xd0\xb5\xd0\xbf\xd1\x80\xd0\xbe\xd1\x81\xd1\x82\xd0\xb5\xd0\xb9\xd1\x88\xd0\xb8\xd0\xbc \xd0\xb8 \xd0\xbd\xd0\xb5\xd0\xba\xd0\xbd\xd0\xb8\xd0\xb6\xd0\xbd\xd0\xb8\xd0\xbc \xd1\x8f\xd0\xb7\xd0\xb8\xd0\xba\xd0\xbe\xd0\xbc \xd0\x91\xd0\xbe\xd0\xbb\xd0\xb3\xd0\xb0\xd1\x80\xd1\x81\xd0\xba\xd0\xb8\xd0\xbc \xd0\xb4\xd0\xbe\xd0\xbb\xd0\xbd\xd0\xb8\xd1\x8f \xd0\x9c\xd0\xb8\xd1\x81\xd0\xb8\xd0\xb8\'). Knjiga je tiskana 1816 godine u Budimpe\xc5\xa1ti.\n_START_SECTION_\nUte\xc5\xa1eni\xd0\xb5 gre\xc5\xa1nim\n_START_PARAGRAPH_\nPej\xc4\x8dinovi\xc4\x87eva druga knjiga - Ute\xc5\xa1eni\xd0\xb5 gre\xc5\xa1nim ("Utjeha gre\xc5\xa1nicima"), je poput prve zbirka kr\xc5\xa1\xc4\x87anskih molitava i savjeta za svakodnevni \xc5\xbeivot, poput onog kako treba organizirati vjen\xc4\x8danje._NEWLINE_Ute\xc5\xa1eni\xd0\xb5 gre\xc5\xa1nim bilo je spremno za tisak 1831, to znamo po bilje\xc5\xa1ci, koju je napisao Kiril na svojem originalnom rukopisu. Rukopis je poslan u Beograd na tisak, ali iz nepoznatih razloga knjiga nije otisnuta. Otisnuta je devet godina kasnije 1840 u Solunu, kod Teodozija Sinajskog. Za vrijeme tiskanja knjige, tiskar ali i mona\xc5\xa1ki kolega Teodozije Sinajski je promijenio izvorni Pej\xc4\x8dinovi\xc4\x87ev uvod svojim. Na ovitku je ponovno pisalo da je napisana na bugarskom jeziku iz Donje Mezije ali uz pobli\xc5\xbei opis da se radi o jeziku iz Skopja i Tetova (\'\xd0\xbf\xd1\x80\xd0\xbe\xd1\x81\xd1\x82\xd0\xb8\xd0\xb9 \xd1\x8f\xd0\xb7\xd0\xb8\xd0\xba \xd0\xb1\xd0\xbe\xd0\xbb\xd0\xb3\xd0\xb0\xd1\x80\xd1\x81\xd0\xba\xd0\xb8 \xd0\xb4\xd0\xbe\xd0\xbb\xd0\xbd\xd0\xb8\xd1\x8f \xd0\x9c\xd0\xb8\xd1\x81\xd0\xb8\xd0\xb8 \xd0\xa1\xd0\xba\xd0\xbe\xd0\xbf\xd1\x81\xd1\x81\xd0\xba\xd0\xb8\xd0\xb9 \xd0\xb8 \xd0\xa2\xd0\xb5\xd1\x82\xd0\xbe\xd0\xb2\xd1\x81\xd0\xba\xd0\xb8\xd0\xb9\').'